Tarkan Tüzmen

Tarkan Tüzmen (sündinud 7. märtsil 1968), esinejanimega Tüzmen, on Türgi laulja ja näitleja.

Tema esimene ülesastumine kohalikus Eurovisiooni eelvoorus oli 1996. aastal. Seal esitas Tüzmen koos Pınar Ayhaniga loo "Var mısın söyle", mis tuli teiseks, ja sooloartistina loo "Bilirsin ya", mis ei jõudnud auhinnakohale. 

1997. aastal esitas ta koos Elçin Enginiga loo "Şarkı", kuid ka sel korral ei pääsenud ta edasi. Edu tuli järgmisel aastal looga "Unutamazsın". 1998. aasta Eurovisiooni lauluvõistlusel Birminghamis tuli ta selle looga 14. kohale.

Tema vend Kürşad Tüzmen oli aastatel 2002–2009 Türgi riigiminister.

Kategooria:Türgi lauljad
Kategooria:Türgi esindajad Eurovisiooni lauluvõistlusel
Kategooria:Sündinud 1968